cyanic-selkie/wikianc huggingface dataset:
Blonde (miniserie)
Handling
Norma Jeane Baker tilbringer de første årene av livet sitt sammen med sin psykisk ustabile mor, Gladys Baker. Hennes mormor, Della Monroe, forsøker å ta seg av henne så godt hun kan, men hun dør mens Norma Jeane fortsatt er ung. Gladys nekter å fortelle Norma Jeane hvem hennes far er, og hun ender opp med å søke etter ham resten av livet. Etterhvert får Gladys et fullstendig sammenbrudd, og forsøker å skade Norma Jeane. Hun setter også fyr på leiligheten deres. Gladys ender opp på psykiatrisk sykehus, mens Norma Jeane blir plassert på barnehjem. Flere familier ønsker å adoptere henne, men Gladys nekter å gå med på dette. Hun ender til slutt opp i fosterhjem hos et ektepar. Når Norma Jeane kommer i tenårene begynner hun å få betydelig oppmerksomhet fra det motsatte kjønn. Hennes fostermor, Elsie, blir bekymret når til og med hennes ektemann sender Norma Jeane lange blikk. Løsningen på problemet blir å arrangere et ekteskap mellom Norma Jeane og Bucky Glazer, en ung mann fra samme området.
Norma Jeane er lykkelig den første tiden av ekteskapet, og forsøker å gjøre alt for å blidgjøre sin mann. Han på sin side mener at det blir litt i overkant. Selv om Bucky er sterk motstander av at Norma Jeane skal jobbe utenfor hjemmet, skaffer hun seg jobb på en fabrikk etter at han verver seg til handelsflåten. Der blir hun oppdaget av fotografen Otto Ose. Dette blir begynnelsen på en modellkarriere og slutten på ekteskapet hennes. Hun drømmer også om en skuespillerkarriere, men oppdager raskt at hun må by på kroppen sin for å få roller. Otto introduserer henne for agenten I.E. Shinn som hjelper henne med å få stadig mer betydningsfulle roller, samt en filmkontrakt. Dette fører til at hun endrer navn til Marilyn Monroe. Gjennom Otto møter hun også Cass, sønnen til Charlie Chaplin, som hun innleder et forhold til. Cass lever en bekymringsløs livsstil, med betydelige mengder piller og alkohol, og Marilyn adopterer flere av hans laster. Forholdet tar slutt da hun finner ham i seng med en ukjent kvinne og kameraten Eddie G.
Marilyn oppnår etterhvert filmstjernestatus, men hennes oppførsel på filmsettet blir også stadig mer bisarr. Likevel tjener hun såpass mye penger for filmselskapet at det ikke får negative konsekvenser for hennes videre karriere. En krise oppstår imidlertid da det kommer frem at Otto hadde tatt nakenbilder av henne noen år tidligere. Etter å ha unnskyldt seg, minner Marilyn filmsjefene på at det finnes mer alvorlige ting i verden å engasjere seg i. Da Shinn dør like etterpå tror Marilyn at hun kan ha vært ansvarlig, og blir svært opprørt. Dette endrer seg da hun ved en tilfeldighet møter igjen Cass og Eddie G. på en fest. De tre innleder et forhold og flytter inn sammen. Marilyn blir gravid, men er usikker hvem av dem som er faren. Hun blir også tvunget til å innse at de to er alt for umodne til å ta seg av et barn, og hun får derfor filmselskapet til å arrangere en abort for henne.
Kort tid senere innleder Marilyn et forhold til en berømt baseballspiller. Selv om vennene hans mener at hun ikke er god nok for ham, ender det med ekteskap. Dette tar raskt slutt grunnet hans sjalusi og press om at hun skal bli husmor. Marilyn flytter deretter til New York for å studere skuespill hos Lee Strasberg på Actors Studio. Der møter hun en berømt dramatiker. Han er i utgangspunktet skeptisk til henne, men endrer oppfatning etter at de har fått snakket sammen. De to forelsker seg, og han skiller seg fra sin kone for å gifte seg med Marilyn i stedet. Hennes stadig mer ustabile psyke, og økende misbruk av piller og alkohol, går hardt utover forholdet. En midlertidlig opptur kommer da Marilyn blir gravid, men hun ender opp med å miste barnet. Senere blir hun oppsøkt av Eddie G. som forteller henne at Cass er død. Etter å ha blitt skilt for tredje gang innleder Marilyn et forhold til president John F. Kennedy, men innser at han sannsynligvis ikke kommer til å skille seg fra sin kone. Kort tid senere dør hun under mystiske omstendigheter.
Produksjon
Joyce Eliason baserte manuset på romanen Blond (2000), skrevet av Joyce Carol Oates. Handlingen i miniserien er i stor grad tro mot handlingen i boken, og regissøren, Joyce Chopra, leste ofte scenen i boken like før den ble spilt inn. På ett sentralt punkt skiller imidlertid handlingen i miniserien fra den i boken; Mens Oates bruker mye tid på konspirasjonsteorier om at Monroe ble myrdet, ble ikke dette tatt med i miniserien.
Montgomery uttalte at hun anså Marilyn Monroe og Norma Jeane nesten som to ulike personer. Hun mente at Norma Jeane, som hun beskrev som «sårbar, skjør, men med ambisjoner», var den hun egentlig var. Ettersom Monroe forvandlet seg selv i sminkestolen, mente Montgomery at det å se seg selv bli forvandlet hjalp henne i rollen.
VM i friidrett 2023 – 4 × 400 meter stafett kvinner
Øvelsen 4 × 400 meter stafett kvinner i VM i friidrett 2023 blir avholdt på Nemzeti Atlétikai Központ (Nasjonale friidrettssenter) i Budapest, Ungarn 26. og 27. august 2023.
Program
Lokal tid (UTC+1)
U18-VM i håndball for kvinner
Ungdoms-VM i håndball for kvinner ble arrangert første gang i 2006 i Canada, og blir arrangert annenhvert år.
Mesterskapet blir arrangert av International Handball Federation.
Siavash Yazdani
Siavash Yazdani Moghadam (født 2. mars 1992) er en iransk fotballspiller som spiller for.
Calliferoplia
Calliferoplia er en slekt av biller som hører til familien oldenborrer og har larver som eter planterøtter.
Utseende
Små, tettbygde, mørkbrunlige oldenborrer. Kroppen er delvis kledt med lyse skjell som danner tegninger. Beina er kraftige som vanlig hos Hopliinae.
Utbredelse
Slekten er endemisk for Madagaskar.
Hedlundrogn
Hedlundrogn (Sorbus teodori) er en løvfellende busk eller lite tre i rosefamilien.
Onthatile Zulu
Onthatile Zulu (født 14. mars 2000) er en sørafrikansk landhockeyspiller.
Hedlundrogn
Den blir opptil to meter høy. Bladene er finnete, og endesmåbladet er større enn de andre småbladene og trelappet. Hedlundrogn er en av de mange apomiktiske Sorbus-artene i Norden og er svært lik den norske arten fagerrogn (Sorbus meinichii). Hedlundrogn er utbredt i Sverige (Gotland, Södermanland og Uppland), Finland (Åland) og Latvia (Staldzene).
Onthatile Zulu
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Clásica de San Sebastián 2014
Lag
I tillegg til de 18 WorldTourlagene fikk 1 UCI ProContinental-lag delta:
Kittanning-ekspedisjonen
Bakgrunn
Selv om det etter hvert ble en verdensomspennende konflikt kalt syvårskrigen, startet den franske og indianske krigen på grensen til Pennsylvania for å få kontroll over Ohio Country. Da George Washington overgav seg ved Fort Necessity i 1754 og Braddock tapte i 1755, var nybyggerne på grensen til Pennsylvania uten forsvar og samlet sammen folk for å kunne forsvare seg.
Rundt oktober 1755 startet delawarene og shawneene, ofte sammen med franskmennene, å raide bebyggelser i Pennsylvania. Indianerne skilte ikke mellom soldater og sivile, og kvinner og barn ble også drept og skalpert og fanger ble ofte torturert til døde. Selv om de europeiske amerikanerne også var brutale i krigen, fant de indianerne særlig brutale og skremmende.
Shingas og Captain Jacobs, som begge bodde i Kittanning, var blant indianerhøvdingene. Kolonistyret i Pennsylvania og Virginia tilbød dusør for skalpene deres. Captain Jacobs var på en ekspedisjon ledet av Louis Coulon de Villiers som tok Fort Granville (nær dagens Lewistown) om morgenen 2. august 1756. Angriperne ble holdt tilbake, men kommandanten i garnisonen ble drept og hans nestkommanderende overga garnisonen, inkludert kvinner og barn, morgenen etter. Bror til kommandanten, oberstløytnant John Armstrong, organiserte umiddelbart en ekspedisjon mot Kittanning for å ta hevn.
Raidet
Armstrong førte 300 militssoldater fra Fort Shirley den 31. august. Den 7. september hadde soldatene nådd utkanten av Kittanning. Tegn på små indianerleirer fikk oberst Armstrong til ta ut et dusin mann under løytnant James Hogde for å iaktta dem, mens resten av soldatene gikk mot landsbyen. Morgenen etter satte Armstrong i gang et overraskelsesangrep mot landsbyen. Mange av innbyggerne flyktet, men Captain Jacobs satte opp et forsvar, og de gjemte konene og familiene i husene sine. Da han nektet å overgi seg ble huset hans og andres hus satt i brann. Krutt som lå lagret i husene tok fyr og noen hus eksploderte og biter av indianerkropper ble kastet høyt opp i luften og landet i en kornåker like ved. Captain Jacobs ble drept og skalpert etter å ha hoppet ut av huset i et forsøk på å unngå flammene. Slaget endte med at hele landsbyen gikk opp i flammer. Fangene informerte Armstrong om at 24 mann hadde satt ut fra landsbyen dagen før for å gjøre nok et raid. Dette gjorde Armstrong urolig for løytnant Hogde, så han ga ordre om å trekke seg tilbake. Etter noen kilometer møtte de en dødelig skadet Hogg som fortalte at styrken hans hadde blitt angrepet av en større indianerstyrke. Noen av mennene hans hadde flyktet, og de fleste andre ble drept. Den 13. september kom Armstrong og resten av styrken hans tilbake til Fort Lowden.
Ifølge rapporten til Armstrong tok han 11 skalper og frigjorde 11 fanger. Han estimerte at mennene hans hadde tatt livet av mellom 30 og 40 indianere.
Ettervirkning
Ødeleggelsen av Kittanning ble regnet som en seier i Pennsylvania og Armstrong ble etterpå kjent som «Helten av Kittanning». Han og mennene hans krevde inn «skalp-dusøren» som var på Captain Jacobs. Seieren var dyrekjøpt. Angriperne led større tap enn det de påførte andre, og de fleste i landsbyen rømte, og tok med seg nesten alle fangene de holdt der. Ekspedisjonen førte trolig også til grensekrigen, og indianerraidene senere på høsten ble verre enn de noensinne hadde vært. Kittanning-raidet viste for innbyggerne i landsbyen at de var sårbare og fleste flyttet til mer trygge steder. En fredsgruppe ledet av bror til Shingas, Tamaqua, kom snart til frontlinjen. Tamaqua sluttet etter hvert fred med Pennsylvania i Easton-traktaten, som gjorde at britene under general John Forbes klarte å utføre en ekspedisjon i 1758 som drev franskmennene fra Fort Duquesne.
Kristen Paton
Kristen Paton (født 21. desember 1996) er en sørafrikansk landhockeyspiller.
Intiqam Zairov
Intiqam Zairov (født 21. april 1985) er en aserbajdsjansk vektløfter som konkurrerer i -94 kg. Han representerte landet sitt under Sommer-OL 2012 i London, der han kom på 6.-plass.
Kristen Paton
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Youngstown
Youngstown er en by i delstaten Ohio i Amerikas forente stater. Byen ligger øst i Ohio, ved Mahoning River, omtrent 105 km sørøst for Cleveland og 100 km nordvest for Pittsburgh i Pennsylvania. Youngstown er administrasjonssentrum i Mahoning County, men strekker seg også inn i Trumbull County. Youngstown har sin egen storbyregion, men blir ofte innlemmet kommersielt og kulturelt i Pittsburghs tre-statsregion og stor-Cleveland. Youngstown ligger 16 km vest for delstatsgrensen til Pennsylvania, midtveis mellom New York og Chicago langs Interstate 80.
Byen har fått navn etter nybyggeren John Young, som kom fra Whitestown, og etablerte bosetningens første sagbruk og mølle. Youngstown ligger i den delen av USA som ofte kalles Rustbeltet. Tradisjonelt har byen vært et senter for stålproduksjon, men Youngstown ble tvunget til å omstille seg da den amerikanske stålindustrien ble rammet av nedgangstider på 1970-tallet, noe som førte til at mange samfunn i området mistet sine viktigste industribedrifter. Youngstown ligger i området Appalachian Ohio, ved foten av fjellkjeden Appalachene. Den amerikanske folketellingen i 2010 viste at Youngstown hadde en befolkning på 66,982, noe som gjør den til Ohios niende største by. Byen har mistet over 60% av befolkningen siden 1960.
Nomnikelo Veto
Nomnikelo Veto (født 3. januar 1997) er en sørafrikansk landhockeyspiller.
Saeid Mohammadpour
Saeid Mohammadpour (født 3. mars 1993) er en iransk vektløfter som konkurrerer i -94 kg. Han representerte landet sitt under Sommer-OL 2012 i London, der han kom på 5.-plass.
Amy Sheehan
Amy Sheehan (født 26. oktober 1986) er en australsk freestylekjører som konkurrerer i halfpipe. Hun representerte landet sitt under Vinter-OL 2014 i Sotsji, der hun ble nummer 10.
Annalisa Drew
Annalisa Drew (født 28. mai 1993) er en amerikansk freestylekjører som konkurrerer i halfpipe. Hun representerte landet sitt under Vinter-OL 2014 i Sotsji, der hun ble nummer 9.
EM på skøyter 1936, menn
EM på skøyter 1936, herrer ble avholdt på Frogner stadion i Oslo den 25. til 26. januar. Tittelforsvarer var østerrikeren Karl Wazulek, som i 1935 vant EM på Tölö bollplan, Helsingfors og Ivar Ballangrud, Norge ble euromester. I årene fra 1936 til og med 1948 kunne ikke-europeiske utøvere som var medlem av europeiske skøyteklubber delta i mesterskapet.
Prinsesse Astrids musikkpris
Prisvinnere mottar diplom og pengepremie, 1. pris-vinner får i tillegg solistoppdrag/dirigentoppdrag med orkestret. Fra 2016 deles Finn Audun Oftedals minnestipend ut til beste norske deltaker.
Deloading
Deloading er innen styrketrening en periode med mindre trening. Det kan være snakk om redusert intensitet (målt som prosent av det en maksimalt klarer å løfte (1RM)), redusert treningsvolum (serier * repetisjoner * belastning) eller begge deler samtidig.
Kortere perioder med deloading kan være gunstig for å unngå overtrening. Forskeren Riki Ogasawara og kollegaer publiserte i 2011 og 2013 to studier som sammenlignet effekten av deloading og det å trene kontinuerlig som påviste dette.
I den første studien påviste de at det å ta seg en tre ukers pause fra trening midtveis i et 15-ukers treningsprogram ikke ga mindre muskelvekst eller styrke enn å trene sammenhengende, i alle fall for nybegynnere. I den neste undersøkelsen undersøkte de effekten av å trene sammenhengende i seks måneder og det å ta seg tre uker med mindre trening etter hver seks uke med trening. Begge gruppen oppnådde den samme økningen i muskelmasse.
Juraj Slafkovský
Juraj Slafkovský (født 30. mars 2004) er en slovakisk profesjonell ishockeyspiller som spiller for klubben Montréal Canadiens i National Hockey League (NHL). Han har tidligere spilt for klubben TPS i finske Liiga. Han ble draftet av Canadiens som nummer ett i første runde i NHL Entry Draft 2022, og er dermed den høyest draftede slovakeren i NHL-historien.
Slafkovský har representert Slovakia internasjonalt og debuterte ved VM 2021 i Riga. Han har deltatt i to VM-turneringer og én OL-turnering (2022), hvor han vant bronse.
USA under Kortbane-VM i svømming 2022
USA deltok under Kortbane-VM i svømming 2022 i Melbourne i Australia fra 13. til 18. desember 2022.
Juraj Slafkovský
Slafkovský har blitt identifisert som et medlem av en ny generasjon av lovende slovakiske ishockeyspillere. Hans gjennombrudd internasjonalt kom under Vinter-OL 2022 hvor han var turneringens yngste spiller og sammen med Šimon Nemec en av to 17-åringer i den slovakiske troppen. Slafkovský scoret begge Slovakias mål i åpningskampen mot Finland (6–2 tap) og ble dermed den første 17-åringen til å score i en OL-kamp siden Eddie Olczyk gjorde det for USA under (vinter-OL 1984). Han noterte seg for syv mål på syv kamper og hjalp det slovakiske laget med å vinne bronse, noe som var Slovakias første OL-medalje i ishockey. Som turneringens toppscorer ble han valgt til turneringens mest verdifulle spiller (MVP). Han representerte deretter Slovakia ved ishockey-VM 2022 hvor han noterte seg for ni målpøng på åtte kamper (tre mål og seks assist), noe som ytterligere styrket hans draftprofil i forkanten av NHL-draften.
Sangskatten vol.1
Sangskatten vol.1 er en samleplate med Sebastian, utgitt i 2007.
Svante Thuresson
Karl Gunnar Svante Thuresson (født 7. februar 1937 i Stockholm, død 10. mai 2021 ) var en svensk sanger, musiker og skuespiller. Han ble kjent for sitt virke innen jazz, men ga også ut en rekke plater innen popsjangeren.
Liv og virke
Thuresson startet sin musikerkarriere som trommeslager. I 1963 ble han med i sekstetten Gals and Pals, noe som førte til opptredener i både fjernsynsprogrammer og på revyscenen. Blant annet var gruppen med i AB Svenska Ords produksjoner og i Povel Ramels Knäppupp-revyer.
Thuresson deltok flere ganger i svenske Melodifestivalen, og sammen med Lill Lindfors representerte han Sverige i Eurovision Song Contest 1966 med sangen «Nygammal vals» som endte på andreplass. Thuresson lå også flere ganger på Svensktoppen i svensk radio i slutten av 1960-årene, samtidig som han parallelt spilte inn materiale av mer «seriøs» karakter innen soul og jazz.
I 1970-årene gikk han bevisst inn for å komme bort fra rollen som «svensktoppartist», og han begynte å stake ut en ny kurs rent kunstnerisk. Som følge av dette ga han ut færre plater og gjorde færre sceneopptredener. Han arbeidet også som plateprodusent og var blant annet produsent for Cornelis Vreeswijks album Narrgnistor 2 som kom i 1978. I siste halvdel av 1980-årene arbeidet han hovedsakelig som turnéartist og reiste land og strand rundt som medlem av ulike jazzkvartetter. Han vendte imidlertid tilbake til popmusikken i begynnelsen av 1990-årene og har siden hatt en solid posisjon innen den svenske musikkbransjen.
Blant Thuressons sanger var: «Du ser en man», «Noaks ark», «Leva mitt liv», «Ivar», «Jag är hip!» (Hipman Svante Thuresson, tekst Beppe Wolgers), «Här kommer natten» (coverversjon av Pugh Rogefeldts sang, i duett med Viktoria Tolstoy), «En människa du gärna vill älska» (tekst: Beppe Wolgers). Han tolket også Carl Michael Bellman og et stort antall sanger som kan regnes til internasjonale jazz- og soulartisters standardrepertoar.
Thuresson var aktiv som musiker fram til 2020. Han døde etter en lengre tids sykdom den 10. mai 2021.
Album-innspilninger på LP og CD
Thuresson var med i sanggruppen Gals and Pals fra 1963 til 1967. Dessuten medvirket han på samleplaten Blåränderna går aldrig ur med en egen tolkning av sangen Sjung för gamla Djurgår'n.
Erin Hunter (landhockeyspiller)
Erin Hunter (født 20. mars 1992) er en sørafrikansk landhockeyspiller.
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Achim Vogt
Achim Vogt (født 7. desember 1970 i Balzers) er en liechtensteinsk tidligere alpinist.
Seieren ble Vogts eneste. Tallrike skader forhindret ham fra å etablere seg i verdenstoppen. I de følgende årene hadde han bare to plasseringer blant de 10 beste. Han deltok i fire OL i løpet av karrieren. Den beste plasseringen oppnådde han under OL 1994 i Hafjell, der han ble nummer 21 i storslalåm.
Vogt la opp i 2004.
Dronning Elisabeth IIs gulljubileumsmedalje
Dronning Elisabeth IIs gulljubileumsmedalje (engelsk: Queen Elizabeth II Golden Jubilee Medal, fransk: Médaille du jubilé d'or de la reine Elizabeth II) er en britisk og canadisk minnemedalje innstiftet i 2002 i anledning dronning Elisabeth IIs 50-årsjubileum som regjerende monark.
Utforming
Medaljen har forskjellig utforming etter om den ble utdelt i Storbritannia eller Canada.
Den britiske varianten av medaljen er i forgylt koppernikkel og har en diameter på 32 mm. På avers har den dronning Elisabeth IIs brystbilde oppvoksende fra medaljens nedre kant. Dronningen bærer krone på hodet. Portrettet har omskriften «ELIZABETH • II • DEI • GRA • REGINA • FID • DEF». På reversen har medaljen det kongelige våpenskjold med en krone over. Motivet er flankert av årstallene «1952» og «2002».
Medaljebåndet er blått med en smal rød midtstripe med bredere hvite striper utenfor dette og med smale røde kantstriper ytterst på båndet. Begge lands versjoner av medaljen benytter identisk medaljebånd.
Tildeling
I Canada ble medaljen tildelt personer fra forskjellige deler av samfunnslivet og på bakgrunn av fortjeneste. Medaljen ble tildelt for fremragende og forbilledlig innsats for lokalsamfunn og landet som helhet. Totalt ble 46,470 medaljer utdelt. Det største antallet tildelinger (10,000) gikk til personer tilknyttet nasjonale og frivillige organisasjoner, personell i Canadas forsvar (8,000) og Royal Canadian Mounted Police (2,200) og offentlig tjeneste (4,000), samt til personer nominert av parlamentsmedlemmer (6,020), senatorer (2,100) og mottagere i provinsene og territoriene (7,000).
Referanser
Herinneringsmedaille ter gelegenheid van het Zilveren Jubileum van Koningin Elizabeth II van Groot-Brittanië
Hamed Lak
Hamed Lak (født 24. november 1990) er en iransk fotballspiller som spiller for.
Teaterparken (Bergen)
Teaterparken er en liten park i Bergen sentrum som ligger foran Den Nationale Scene i strøket Engen i bydelen Bergenhus. Den opprinnelige parken ble anlagt på stedet på 1850-tallet. Den ble brukt som festplass inntil teateret ble bygd fra 1906 til 1909. Teaterparken og det nye teateret stod ferdig samtidig; teateret ble tegnet i jugendstil av arkitekt Einar Oscar Schou, og parken planlagt som en jugendpark. Etter bybrannen i 1916 skjedde det igjen en endring, da trikkens trasé som da skar gjennom parken, da ble flyttet utenfor.
Muhammad Jamalul Alam II
Duli Yang Maha Mulia Sultan Muhammad Jamalul Alam II ibni al-Marhum Sultan Hashim Jalilul Alam Aqamaddin (født 1889, død 11. september 1924) var den 26. sultanen av Brunei Darussalam (1906 til 1924).
Bakgrunn
Han var den eldste sønnen til sultanen Hashim Jalilul Alam Aqamaddin. Da faren døde, var ansvaret til sultanen i hendene på Majlis Pemangku Raja, som er regjeringsrådet.
Romandie rundt 2021
Romandie rundt 2021 var den 74. utgaven av sykkelrittet Romandie rundt, og ble arrangert fra 27. april til 2. mai 2021.
Muhammad Jamalul Alam II
Sultan
Det var først i 1918 at han ble kronet som sultan. Sultan Muhammad Jamalul Alam II viste stor interesse i utviklingen av landet, oppmuntrende fremskritt innen jordbruk, medisin og utdannelse.
Andrej Demanov
Andrej Demanov (russisk: Андрей Юрьевич Деманов; født 15. juli 1985) er en russisk vektløfter som konkurrerer i -94 kg. Han representerte landet sitt i Sommer-OL 2012 i London, der han kom på 17.-plass.
Muhammad Jamalul Alam II
Sultan
Han oppfordret også studier av islam, som ble ofte utført i surau eller liten moské. Som et tegn på sitt engasjement for islam lot sultan Muhammad Jamalul Alam II bygge en moské til tross for landets mangel på inntekter. Moskeen ble bygget på et område i nærheten av den nåværende Kampong Sultan Lama. Lokalsamfunnet brukt moskeen til den ble ødelagt ved krigstidsbombing da sønnen sultan Ahmad Tajuddin regjerte.
Romandie rundt 2021
Geraint Thomas vant sammenlagt.
Muhammad Jamalul Alam II
Sultan
Det var også under regimet til sultan Muhammad Jamalul Alam II at islamsk lov ble offisielt innført. Den ble introdusert i 1912, og erstattet Kanun Brunei. I 1913 ble ekteskaps- og skilsmisseloven innført.
Han beholdt sin posisjon på statsrådet, som møttes for å godkjenne og endre lover og regler. Med innføringen av et regjeringsystem i Brunei i 1906, ble hele den utøvende makt, unntatt spørsmål om religion, overført fra sultanen til residenten. I 1922 flyttet han fra Istana Kampong Ayer til Istana Majlis.
Regjeringstiden til sultan Muhammad Jamalul Alam II var kort. Et utbrudd av malaria tok livet hans sammen med tre andre familiemedlemmer. Han død 11. september 1924, 35 år gammel. Han ble etterfulgt av sin eldste sønn, Pengiran Muda Ahmad Tajuddin.
Charné Maddocks
Charné Maddocks (født 10. juni 1998) er en sørafrikansk landhockeyspiller.
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Cibania
Cibania er bløtdyr og utgjør en slekt av de landlevende lungesneglene. Flere av artene har et skiveformet tynt skall.
VM i friidrett 2023 – Maraton menn
Øvelsen Maraton menn i VM i friidrett 2023 blir avholdt i Budapest, Ungarn 27. august 2023.
Cibania
Slekten er terrestrisk.
VM i friidrett 2023 – Maraton menn
Program
Lokal tid (UTC+1)
Teaterhögskolan i Helsingfors
Teaterhøyskolen i Helsingfors (svensk: Teaterhögskolan i Helsingfors, finsk: Taideyliopiston Teatterikorkeakoulu) er en finsk kunsthøyskole som gir utdannelse innen scenekunst og dans på det høyeste nivå i landet. Det har hatt universitetsstatus siden 1979. Skolen har rundt 400 studenter og ligger i Sörnäs i bydelen Berghäll i Helsingfors.
Alfa Romeo MiTo
Den ble et av de siste designprosjektene utført ved Centro Stile i Arese ved Milano, før eieren, Fiat, flyttet designhuset til Torino og virksomheten i Arese opphørte. Mito bygges på Fiats "small"-plattform i Torino på Mirafiori-fabrikkene til Fiat (som siden 1986 har eid Alfa Romeo). Navnet "MiTo" er en forkortelse for Milano-Torino.
Motorene var 1,4-liters bensin og 1,3- og 1,6-liters diesel. Toppmodellen, Quadrifoglio Verde (QV), har en 170-hesters motor, som også brukes i Maserati edition (100 bygd; Fiat eier også Maserati). MiTo fikk i 2011 start & stopp-teknologi, og ble den første utrustet med Fiats nye automatgir med dobbeltclutch (som Alfa kalte TCT for Twin Clutch Tech). I 2014 kom små kosmetiske endringer, samt Fiats to-sylindrete 0,9-liter Twin-air bensinmotor på 105 hk.
Fatoto
Fatoto  er en landsby i det østlige Gambia, ved elvebredden til Gambiaelva. Byen ligger i Kantora-distriktet. Per 2009, hadde byen en befolkning på 1,685.
VM i aking 1993
VM i aking 1993 (verdensmesterskapet i aking) ble arrangert i Calgary i Canada i 1993.
God gammel firkantet vals
«God gammel firkantet vals» er en norsk sang. Melodien ble skrevet av Einar Schanke og teksten ble skrevet av Alfred Næss. Den var ett av bidragene til Melodi Grand Prix 1964, den norske uttagingen til Eurovision Song Contest 1964 i København i Danmark.
Sangen ble framført på norsk av Wenche Myhre med lite orkester og så på nytt av Elisabeth Granneman med stort orkester. Den endte på en andreplass med 60 poeng.
Lerato Mahole
Lerato Mahole (født 29. desember 1999) er en sørafrikansk landhockeyspiller.
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Cibania nana
Cibania nana er bløtdyr og utgjør en art av de landlevende lungesneglene. Flere av artene har et skiveformet tynt skall.
Arten er terrestrisk.
VM i friidrett 2023 – Maraton kvinner
Øvelsen Maraton kvinner i VM i friidrett 2023 blir avholdt i Budapest, Ungarn 26. august 2023.
Program
Lokal tid (UTC+1)
Roz Groenewoud
Rosalind «Roz» Groenewoud (født 10. desember 1989 i Calgary) er en canadisk freestylekjører som konkurrerer i halfpipe. Hun representerte landet sitt under Vinter-OL 2014 i Sotsji, der hun ble nummer 7.
Lilian du Plessis
Lilian du Plessis (født 17. desember 1992) er en sørafrikansk landhockeyspiller.
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Valgermo/Giskemo kraftverk
Valgermo Giskemo kraftverk er et vannkraftverk i Ørskog kommune i Møre og Romsdal.
Det er et elvekraftverk som utnytter et fall på 26 meter i Ørskogelva.
Installert effekt er 1 MW fra en francisturbin. Årsproduksjon er 3 GWh.
Turn under Sommer-OL 1912 – Mangekamp individuelt
Mangekamp individuelt under Sommer-OL 1912 fant sted i juli 1912 på Stockholms stadion i Stockholm.
Aleksandr Ivanov (vektløfter)
Aleksandr Ivanov (russisk: Александр Константинович Иванов; født 22. juli 1989 i Rustavi) er en russisk vektløfter som konkurrerer i -94 kg. Han representerte landet sitt under Sommer-OL 2012 i London, der han tok sølv.
Outback
Outback er et begrep som viser til Australias enorme, fjerntliggende og tørre indre. «The outback» brukes vanligvis om steder som relativt sett er mer fjerntliggende enn områdene som kalles «the bush», som på folkemunne viser til hvilket som helst område utenfor de store byområdene.
Historie
Den tidligste europeiske utforskningen av Australias indre var sporadisk, ettersom fokus var på de tilgjengelige og fruktbare områdene ved kysten. De første som klarte å gjennomføre en vellykket kryssing av Blue Mountains vest for Sydney var en ekspedisjon ledet av Gregory Blaxland i 1813, 25 år etter at kolonien ble etablert. Senere forsøkte mange å følge elvene som rant mot vest for å finne et «innlandshav», men alle elvene viste seg å renne til Murray og Darling, som snur sørover. Fra 1858 til 1861 ledet John McDouall Stuart seks ekspedisjoner nordover fra Adelaide, noe som kulminerte med at de nådde nordkysten av Australia.
Telegrafledningen Overland Telegraph ble bygget på 1870-tallet langs ruten som ble brukt av Stuart, som hadde funnet tilstrekkelig med vann for å forsyne de nødvendige stasjonene langs ledningen.
Utforskningen av outback fortsatte fram til 1950-tallet, da Len Beadell utforsket og gransket området, samt bygde mange veier for kjernefysiske våpentester ved Emu Field og Maralinga og rakettester ved Woomera Prohibited Area. Området utforskes fremdeles med henblikk på å finne mineralforekomster.
Begrepet «outback» i trykt form ble første gang brukt i Australia i 1869, og forfatteren viste helt klart til «vest for Wagga Wagga», en by i delstaten New South Wales.
Næringsliv
På grunn av sin størrelse har området stor verdi som beiteland for sauer og kveg, og dette er en betydelig næring i store deler av «the outback». I nyere tid har også turismen blitt betydelig. Gruvedrift er også en svært viktig næringsvei i dette enorme og tynt befolkede området. Ettersom det ikke har vært hverken fjelldannelse eller isbreer siden perm (i mange områder siden kambrium), så er området svært rikt på jern, aluminium, mangan og uran, og også store forekomster av gull, nikkel, bly og sink. Blant de største gruvene og gruveområdene i outback er opalfeltene ved Coober Pedy, Lightning Ridge og White Cliffs, metaller ved Broken Hill, Tennant Creek, Olympic Dam og Challenger Mine. I Vest-Australia er Argyle diamantgruve i Kimberley verdens største produsent av naturlige diamanter. I Pilbara-regionen utvinnes storparten av Australias jernmalm og området har også en av verdens største mangangruver.
Helsevesen
Royal Flying Doctor Service startet i 1928 og hjelper mennesker som bor i Australias outback. I tidligere tider betød sykdom og alvorlige skader ofte døden på grunn av mangel på skikkelige medisinske fasiliteter og utdannet personell.
I Will Always Love You
«I Will Always Love You» er en countrylåt komponert og spilt inn av sangartisten Dolly Parton. Sangen ble utgitt i 1974 som den andre singelen på Partons studioalbum Jolene. Parton skrev låten til sin tidligere samarbeidspartner Porter Wagoner etter at hun bestemte seg for å satse på en solokarrière.
Partons originalinnspilling ble en kommersiell suksess og gikk til topps på Billboards countryliste. Hun spilte den inn på nytt for filmmusikalen Det beste lille gledeshuset i Texas (1982), og Partons originalversjon er også med i Martin Scorceses dramafilm Alice bor her ikke lenger (1974). Musikkforfatteren Curtis W. Ellison skrev i boken Country Music Culture: From Hard Times to Heaven (1995) at «låten demonstrerer Dolly Partons appell som låtskriver i popmarkedet».
Sangen har blitt tolket av en rekke artister, blant annet Whitney Houston og Linda Ronstadt.
Whitney Houstons innspilling
Sangartisten Whitney Houston spilte inn en ny versjon av låten for thrillerfilmen Bodyguard (1992). Hun skulle egentlig spille inn Jimmy Ruffins «What Becomes of the Brokenhearted», men den ble allerede brukt i komedien Stekte grønne tomater (1991). Medspilleren Kevin Costner foreslo å bruke «I Will Always Love You», og plateprodusenten David Foster omarrangerte låten til en R&B-ballade.
Houstons innspilling ble en stor suksess og lå på toppen av Billboard Hot 100 i 14 uker. Houston vant to Grammy Awards for sangarbeidet, og musikkvideoen vant publikumsprisen People's Choice Award. Det amerikanske filminstituttet (AFI) har kåret Houstons innspilling til filmhistoriens 65. beste filmlåt fra USA. Magasinet Billboard kåret innspillingen til historiens 6. beste kjærlighetssang. Houstons versjon er en av tidenes mest solgte singler.
Sangen ble igjen populær etter Houstons dødsfall i 2012. Beyoncé og Jennifer Hudson fremførte begge låten til minne om Houston etter at dødsfallet ble kjent.
Tarryn Glasby
Tarryn Glasby (født 23. januar 1995) er en sørafrikansk landhockeyspiller.
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Rupa
Rupa er en slekt av billene i delgruppen (underfamilien) Platyninae i familiegruppen løpebiller.
Utseende
Middelsstore, slanke, blanke, mørke løpebiller. Hodet er framstrakt og rundet med forholdsvis små fasettøyne. Pronotum er hjerteformet. Dekkvingene er litt rundede med fine punktrader.
Utbredelse
Slekten er utbredt i Asia (Nepal, Sikkim, Taiwan,Japan).
Slaget ved Kersjenets
Slaget ved Kersjenets (originaltittel: russisk: Се́ча при Ке́рженце, Secha pri Kerzhentse) er en sovjetrussisk animasjonsfilm fra 1970 regissert av Jurij Norstein og Ivan Ivanov-Vano.
Pioprosopus
Pioprosopus er en slekt av løpebiller.
Utbredelse
Slekten er utbredt på Madagaskar.
Kim Hwa-seung
Kim Hwa-seung (født 22. juni 1985) er en sørkoreansk vektløfter som konkurrerer i -105 kg. Han representerte landet sitt under Sommer-OL 2012 i London, der han kom på 15.-plass.
Dušan Cvetinović
Dušan Cvetinović (født 24. desember 1988 i Šabac) er en serbisk fotballspiller som spiller midtstopper for RC Lens. Han har tidligere spilt for de sveitsiske klubbene Wohlen, Grasshopper og Vaduz. I juli 2013 signerte han en to og et halvt års kontrakt med RC Lens.
Masjok
Masjok (nordsamisk: Máskejohka, kvensk: Maskijoki) er ei bygd i Tana kommune i Finnmark. Den ligger på vestbredden av Tanaelva, ved munningen av Masjokelva. Europavei 6 går gjennom bygda. Avstanden til kommunesenteret Tana bru er 10 kilometer. Masjok er ei jordbruksbygd.
Carlos Marín
Carlos Marín (1968–2021) var en spansk baryton og medlem av operapopvokalgruppen Il Divo. Han ble født i Rüsselsheim am Main i Tyskland, men vokste opp i Madrid i Spania. Marín startet sin karriere i musikk tidlig i livet, og han spilte inn sitt første album da han var åtte år gammel.
Da han var tolv år, flyttet han til Spania, der han vant flere priser i tv-konkurranser som Gente Joven («unge mennesker») og Gente Nueva («nye mennesker») i Televisión Española, da han var 15 og til han var i 20-årene. I løpet av denne tiden begynte han også å synge i live TV-show akkompagnert av et orkester.
Bøkkerveien (Oslo)
Bøkkerveien er en vei på Hasle i bydel Grünerløkka i Oslo. Den går nordøstover fra Haslevangen i den tidligere Anders Windsvolds veis løp, og dreier mot vest-nordvest langs Alnabanen på nordsiden mellom det tidligere anlegget til Arcus. Veien munner ut i Peter Møllers vei.
Veinavnet ble vedtatt i 2014.
Quanita Bobbs
Quanita Bobbs (født 3. september 1993) er en sørafrikansk landhockeyspiller.
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Shojae Khalilzadeh
Shojae Khalilzadeh (født 14. mai 1989) er en iransk fotballspiller som spiller for den qatarske klubben Al Ahli SC (Doha).
Olympiaparken i Berlin
Olympiaparken i Berlin (tysk: Olympiapark Berlin) befinner seg i Westend i den administrative bydel Charlottenburg-Wilmersdorf. Området har vært brukt til idrettsanlegg siden 1906. Det var planlagt som hovedanlegg under den avlyste olympiaden i 1916 og ble sentrum for lekene i 1936. Anlegget var mellom 1957 og 1994 hovedkvarter for de britiske okkupasjonsstyrker etter den andre verdenskrigen.
Shojae Khalilzadeh
Landslaget
Han ble tatt ut i s tropp til VM i fotball 2022 i Qatar.
Juan Viñas (Costa Rica)
Juan Viñas er en by og administrasjonssentrum i kantonen Jiménez i provinsen Cartago i Costa Rica. Distriktet Juan Viñas hadde 6 552 innbyggere i 2011.
Pannasjonalisme
Pannasjonalisme er en form for nasjonalisme som gjerne utmerker seg ved dens ekspansive territoriale interesse, og med henvisning til felles opphav för et antall nasjoner eller etniske grupper streber erter at disse som et nasjonsknippe skal gå sammen og danne en enhet. Med den tradisjonelle nasjonalismen deler pannasjonalismen selve grunntanken som sådan, at nasjonen er en grunnleggende enheten for menneskelige samfunn, og at dette er i den eneste, eller vesentlig grad, statens bærende og legitimerende grunn.
Som regel, men ikke utelukkende, har pannasjonalismen flere enn ett folk i tankene, som eksempeldet tyrkiske folk (som er en betydelig større gruppe enn tyrkerne), og er i disse tilfeller annerledes enn tanken om klassiske nasjonalstatene, som bygger på én etnisitet, én kultur og ett felles språk.
Pannasjonalismen er inneforstått med at nasjonalgruppen er utspredt over flere eksisterende stater. Den skiller seg fra irredentisme ved ofte hevde interesse for territorier som utgjør deres urhjem eller nasjonale hjemland. Til forskjell fra diaspora nasjonalisme, som for eksempel sionisme, gjør pannasjonalismen krav på områder som de faktisk bebor, men under annen overhøyhet.
Nasjonalismen i mange länder, som i Tyskland og Russland, har vært eller er på grunn av den respektive folkegruppes store utbredning noe vanskelig å skjelne fra deres pannasjonale bevegelser, og begge bevegelser (nasjonalisme, pannasjonalisme) i disse land kan ofte oppvise trekk av hverandre. Pannasjonale stater er imidlertid til forskjell fra nasjonalstater nokså uvanlige. Jugoslavia var et slik å forstå pannasjonal stat; «jugo» betyr «sør», og navnet siktet til at det var sørslavernes land. Etter 1945 ble Jugoslavia en føderasjon av interne nasjoner med egne regjeringer.
Andre større stater lar seg vanskelig klassifisere som pannasjonale. Omkring 1942 kontrollerte Nazityskland en betydelig samling annekterte områder, tysk-administrerte sivile områder, vasallstater, tilsluttede land, og land i krigens front der det tyske militære regjertde. Erobringen var delvis influert av idéen om Lebensraum, som i seg selv ikke er et pannasjonalt begrep. Men som íde var også en pannasjonal germansk plan i tankene for det system som skulle etableres etter en seierrik krigsslutt.
I Sovjetunionen fantes en sovjetisk identitet, men ikke sovjetisk etnisitet, kultur eller språk. Sovjetunionen ble dannet etter påvirkning fta panrussiske idéer, men også etter andre geopolitiske idealer som hevdet større territorium. Kina har en lang tradisjon av kulturell og administrativ enhet, men er ingen pannasjonal stat ettersom mange av de der boende folkegruppene ikke har et (tilstrekkelig) felles opphav.
Den etniske pannasjonalismen er en langt på vel forlatt bevegelse, globalt sett, ettersom de mange slike bevegelser som oppstod under 1900-tallet jevnt over var mislykkede.
Tyrkias areal omfatter noenlunde Det osmanske rikes slik det var mot slutten; den moderne staten Tyrkia er hovedsakelig oppbygd med den europeiske nasjonalstaten som forbilde, og opprettelsen av den innebar et markant brudd med det tidligere storriket. Bortsett fra den sterke tyrkiske nasjonalismen har det vært sterke pannasjonalle bevegelser der: panturkisme som sikter mot en alltyrkisk enhet, och panturanisme som sikter mot en enhet av alle tyrkerfolk og gjør krav på store deler av Sentral-Asia (og i blant også Finland og Ungarn). I Tyrkia likesom i mange andre land er pannasjonale bevegelser ofte i sving i utkantene av de tradisjonelle nasjonale bevegelser, i en allerede etablert stat som tenkes som navet for den hevdede stornasjonen.
Pannasjonale bevegelser
Etnisk pannasjonalisme: Ekspansjonistisk variant: Religiøs pannasjonalisme: Kontinental pannasjonalisme:
Olympiaparken i Berlin
Historie og oversikt
Rennbahn Grunewald ble påbegynt på stedet i 1906 og fullført i 1913. I 1913 ble Deutsche Stadion (Det tyske stadion) fullført på travbanens indre bane og var ment som hovedarena for de olympiske leker i 1916. Søylearkaden til Det tyske stadion ble oppført 1912–1913 og er blant de eldste bygninger på området. Bygningen ble gjenoppdaget under arbeider i 2001 og sto ferdig renovert i 2009.
Det tyske sportforum nord for stadion ble anlagt med bygninger, idrettsbaner og et eget kvinneområde. Sportforum var ment som nasjonalt senter for sport og kroppsøving med utgangspunkt i den tyske høyskolen for kroppsøving, stiftet i 1919. Arbeidene tok som følge av pengemangel lengre tid enn planlagt, men i 1936 sto anlegget ferdig. Kuppelsalen i Den tyske sportens hus ble brukt som fektearena under olympiaden i 1936.
Travbanen og Det tyske stadion ble i 1934 revet for å gi plass til det nye olympiastadion for lekene i 1936, og hele området ble riksanlegg (Reichssportfeld (Rikssportområde).)
Toni Marks
Toni Marks (født 19. juli 1994) er en sørafrikansk landhockeyspiller.
Gia Machavariani
Gia Machavariani (født 26. februar 1985) er en georgisk vektløfter som konkurrerer i -105 kg. Han representerte landet sitt under Sommer-OL 2012 i London, der han kom på 15.-plass.
Toni Marks
Hun representerte Sør-Afrika under Sommer-OL 2020 i Tokyo, hvor laget hennes ble utslått i gruppespillet.
Magne Heide
Magne Leon Heide er cand.philol. i nordiske språk, med en oppgave om historia til målreisinga i Nord-Norge. Han har vært aktiv i målrørsla (Harstad og omland mållag, Troms og Finnmark mållag) og i kulturarbeid Kvæfjord historielag. Han har også vært leder for i Utdannelsesforbundet ved Stangnes videregående skole.
Cibania transsilvanica
Cibania transsilvanica er bløtdyr og utgjør en art av de landlevende lungesneglene.
Skumringsmålere
Skumringsmålere (Plagodis spp.) er en slekt av sommerfugler som tilhører familien egentlige målere (Geometridae). De er middelsstore, slanke, brune målere, vingene har små, spredte, brune flekker eller streker. To arter er funnet i Europa, begge også i Norge. De norske artene har larver som lever på ulike busker og løvtrær, de voksne sommerfuglene flyr om våren og forsommeren.
Janina Kuzma
Janina Kuzma (født 17. september 1985) er en newzealandsk freestylekjører som konkurrerer i halfpipe. Hun representerte landet sitt under Vinter-OL 2014 i Sotsji, der hun ble nummer 5.
Zhang Ying (landhockeyspiller)
Zhang Ying (født 29. august 1998) er en kinesisk landhockeyspiller.
Hun representerte Kina under Sommer-OL 2020 i Tokyo, hvor laget hennes ble utslått i gruppespillet.
Brita Sigourney
Brita Sigourney (født 17. januar 1990 i Monterey i California) er en amerikansk freestylekjører som konkurrerer i halfpipe. Hun representerte landet sitt under Vinter-OL 2014 i Sotsji, der hun ble nummer 6.
Hun tok sølv under Vinter-OL 2018.
Under Vinter-OL 2022 i Beijing, ble hun nummer 10.
Musical Highlights
Musical Highlights er en samle-EP med Sebastian, utgitt i 1997.
Marcin Dołęga
Marcin Dołęga (født 18. juli 1982) er en polsk vektløfter som konkurrerer i -105 kg. Han representerte landet sitt under Sommer-OL 2012 i London, der han kom på 15.-plass.
Alfred Clifton Hughes
Alfred Clifton Hughes (født 2. desember 1932 i Boston i USA) er en amerikansk katolsk prelat som var biskop av Baton Rouge og deretter erkebiskop av New Orleans.
Bakgrunn
Alfred Hughes ble født i Bostons bydel West Roxbury som det tredje av fire barn til Alfred og Ellen (née Hennessey) Hughes; en av hans brødre ble prest i jesuittordenen. Hughes studerte ved St. John's Seminary College, og deretter ved Gregoriana i Roma til 1958.
Prest
Alfred Clifton Hughes ble ordinert til prest for erkebispedømmet Boston den 15. desember 1957 i Roma, på Pontifical North American Colleges kapell av biskop Martin John O’Connor, kollegiets rektor.
Biskop av Baton Rouge i Louisiana
Han ble utnevnt til biskop av Baton Rouge den 7. september 1993 og innsatt i embedet den 4. november samme år.
Erkebiskop av New Orleans
Den 16. februar 2001 ble han utnevnt til koadjutor-erkebiskop av New Orleans. Etter at Francis Schulte trakk seg, etterfulgte han ham 3. januar 2002 som erkebiskop av New Orleans.
Tidlig i hans embedsperiode ble Louisiana og ikke minst New Orleans rammet av orkanen Katrina (2005), og erkebiskopen engasjerte seg sterkt under rednings.- og gjenoppbyggingsarbeidet.
Den 2. april 2009 sluttet erkebiskop Hughes seg en voksende skare av katolske biskoper som beklaget at det katolske University of Notre Dame hadde bestemt seg for å tildele president Barack Obama aet æresdoktorat i en større seremoni i mai 2009. Bakgrunnen var Obamas fremme av provosert abort og andre standpunkter ansett å være i strid med den katolske kirkes lære.
Hughes støttet i april 2009 Louisianas State Senate Bill 115 som forbød blandingen av menneskelige og animalske celler i en petridisk - dette ble antatt som det første lovforslag som proaktivt ville hindre forsøk på å frembringe hybride menneske/ape-skapninger.
Uken etter nektet erkebiskop Hughes' å være med på Xavier University of Louisianas semesteråpning ettersom man da ville tildele en honorær grad til Donna Brazile, som var forkjemper for provosert abort.
Pave Benedikt XVI aksepterte hans aldersbetingede avskjedssøknad den 12. juni 2009.
Episkopalgenealogi
Hans episkopalgenealogi er:
Orient (film)
Orient er en norsk dokumentarfilm fra 1960, i regi av Arne Hverven. Kommentarene blir lest av Jan Frydenlund og Sigurd Tønsberg.
Innhold
Filmen skildrer Asia og ble blant annet spilt inn på Bali, Egypt, Israel, Japan, Jordan, Kashmir, Taj Mahal i India og i Pakistan.
Filosofiåret 1714
Filosofiåret 1714 er en oversikt over hendelser, utgivelser og personer med tilknytning til filosofi i 1714.
Xu Wenyu
Xu Wenyu (født 6. desember 1995) er en kinesisk landhockeyspiller.
Mirko Kramarić
Mirko Kramarić (født 27. januar 1989 i Zagreb) er en kroatisk fotballspiller som spiller venstreback for FK Haugesund. Han har tidligere spilt for de kroatiske klubbene NK Lokomotiva, Inter Zaprešić og Istra 1961.
Polyaulacus
Polyaulacus er en slekt av billene i delgruppen (underfamilien) Lebiinae i familiegruppen løpebiller.
Utseende
Små til middelsstore, nokså flate, slanke, gjerne brunlige løpebiller. Dekkvingene er tvert avkuttet bak og dekker ikke de bakerste barkkroppsleddene.
Utbredelse
Artene lever i Afrika (Tanzania, Angola, Zimbabwe, Sør-Afrika).
Systematisk inndeling
Systematikken følger Carabidae of the World Artene har ofte blitt ført til slekten Dromius.
Presidentvalget i Tyskland 1974
Forbundsforsamlingen i Tyskland valgte 15. mai 1974 daværende stedfortredende kansler og leder av FDP Walter Scheel som ny Forbundspresident, den fjerde president siden 1949. Etter at Willy Brandt hadde fratrådt som kansler 8. mai 1974 fungerte Scheel også som regjeringssjef. Helmut Schmidt ble først en dag senere valgt som Forbundskansler.
Scheel hadde støtte fra FDP og SPD. Han oppnådde 51,2 % av stemmene og ble valgt etter én valgomgang. CDUs kandidat Richard Weizsäcker fikk 48,1 % av stemmene. Valget av Forbundspresident var det sjette i rekken.
Valget ble avholdt i Bonn. Antall stemmeberettigete var 1036 personer og kravet til absolutt flertall var dermed 519 stemmer.